Ristūnų žirgų lenktynės 07.25
2026-07-25 12:00 - 16:00 (Europe/Vilnius)
ORGANIZAVIMO SĄLYGOS

Vieta: Širvintų hipodromas
Data: 2026 m. liepos 25 d. (šeštadienis) arba Liepos 24 d. (Priklausomai nuo dalyviu kiekio bus apsprendžiama lenktynių diena.)
Registracija: paraiškos priimamos iki 2026 m. liepos 22 d. 9.00 val.

Lenktynių pradžia

Lenktynių pradžia – 12:00 val.
Važiavimai vyks kas 30 minučių.

Prizinis fondas

2026-07-24 starto protokolas
2026-07-23 reitingai
2026-07-24 rezultatai

Šioms lenktynėms prizinis fondas neskiriamas, išskyrus Trotteur Français važiavimą, kuriam numatytas prizinis fondas išlieka.
Trotteur Français važiavimas
Registruotis gali tik Trotteur Français veislės ristūnai, turintys galiojantį SIRE registracijos numerį bei isigyti pagal Le Trot ir RLZL bendradarbiavimo programa.
Apdovanojimai
Apdovanojimų ceremonija nevyks.
Žirgų apgyvendinimas
Žirgai bus apgyvendinami UAB „Lietuvos žirgynas“ arklidėse.
Kvalifikaciniai važiavimai
Kvalifikaciniai važiavimai vyks pasibaigus pagrindinei lenktynių programai.
Vadeliuotojų dėmesiui
Prieš pateikdami paraiškas, prašome pasitikrinti Jums paskirtus pažeidimus ir, jei taikoma, juos apmokėti. Visa aktuali informacija skelbiama www.ristunusportas.lt.
Veterinarinė patikra
RLŽL veterinarijos gydytoja Rita Kazlauskienė vykdys žirgų veterinarinę patikrą bei dopingo kontrolę.
Visi dalyvaujantys žirgai privalo turėti:

tvarkingus žirgų pasus;
galiojančią vakcinaciją.

Dopingo kontrolė
Dopingo kontrolei atrinkti žirgai iš karto po važiavimo bus pasitinkami RLŽL veterinarijos gydytojos ir palydimi į dopingo kontrolės vietą. Maloniai prašome visų dalyvių geranoriškai bendradarbiauti bei laikytis nustatytų dopingo kontrolės procedūrų.
Jeigu treneris negali dalyvauti mėginių paėmimo procedūroje arba turi ruoštis kitam važiavimui, prašome iš anksto paskirti įgaliotą atstovą, kuris galėtų dalyvauti procedūroje ir pasirašyti mėginių paėmimo dokumentus.
Gyvūnų gerovė
Respublikinė lenktyninių žirgų lyga – vienintelė oficiali ristūnų žirgų lenktynių organizatorė Lietuvos Respublikoje – užtikrina, kad varžybų metu būtų laikomasi Lietuvos Respublikos gyvūnų gerovės ir apsaugos įstatymo nuostatų.
Visų dalyvių prašome atsakingai laikytis gyvūnų gerovės reikalavimų, užtikrinti tinkamą žirgų priežiūrą bei humanišką elgesį su gyvūnais viso renginio metu.
Kilus klausimams, kviečiame kreiptis į RLŽL komandą – visuomet mielai padėsime ir atsakysime į Jūsų klausimus.
